În cadrul ședinței ordinare a Consiliului Județean Mureș, din 22 martie, a fost aprobat proiectul tehnic și bugetul privind renovarea energetică a clădirii fostului Hotel Parc, strada Primăriei nr. 2. "Valoarea totală a proiectului este de 25 de milioane de lei. Din această sumă, 17,8 milioane de lei reprezintă finanțare nerambursabilă din PNRR, iar contribuția proprie al Consiliului Județean este de 7,1 milioane de lei", este precizat într-un comunicat de presă al CJ Mureș.
"Se aprobă indicatorii tehnico-economici actualizați ai investiției "Renovare energetică a clădirii administrative a Consiliului Județean Mureș" din Târgu Mureș, str. Primăriei nr. 2 la valoarea totală a investiției de 25.060.943,94 lei (cu TVA), din care C+M: 11.875.461,70 lei (cu TVA)", este precizat în primul paragraf al articolului 2, din proiectul de hotărâre, adoptat în 22 martie.